Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie
Miestneho zastupiteľstva
dňa: 26. 06. 2012

Zámer

Parkovacej politiky mestskej časti Bratislava-Nové Mesto
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Mgr. Rudolf Kusý                                               	1. Návrh uznesenia
starosta                          		                         2. Zámer											

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Ing. Igor Dula                                                                   - nie je potreba právneho                     
poradca starostu pre parakovaciu          	               posúdenia
politiku MČ B-NM

Na rokovanie prizvať:
––––––––––––––––––-
spracovateľa 

jún 2012

Návrh uznesenia 

Miestne  zastupiteľstvo 

berie na vedomie
Parkovaciu politiku mestskej časti Bratislava Nové Mesto

Z Á M E R

Parkovacia politika mestskej časti Bratislava Nové Mesto

1.1	Východisková situácia

Parkovanie na verejných komunikáciách a plochách na území mestskej časti  nie je plošne regulované , čo vedie k súčasnej  kritickej situácii a problémom najmä pre obyvateľov - rezidentov  mestskej časti. S ohľadom na postupné zavádzanie regulovaného parkovania v jednotlivých susediacich mestských častiach je predpoklad, že sa súčasný stav ešte zhorší dôsledkom presunu parkovania návštevníkov z oblasti regulovaného parkovania v okolí, na územie MČ Bratislava – Nové Mesto. Príprava  celomestskej  parkovacej stratégie vytvára možnosť zavedenia regulovaného parkovania  aj na území našej MČ s využitím jednotných celomestských zásad a súčasne s uplatnením lokálnych špecifík.

1.2	Hlavné ciele :

-	preferencia parkovania pre obyvateľov/rezidentov  mestskej časti
-	zvýšiť obrátkovosť parkovacích miest na komunikáciách na území mestskej časti
-	znížiť počet jázd vozidiel hľadajúcich voľné miesta na parkovanie
-	definovať hodnotu verejného priestoru a vytvoriť prostredie, v ktorom bude záujem o výstavbu hromadných garáži

1.3	Zásady pre realizáciu:

-	zavedenie plošnej /zónovej  regulácie a spoplatnenia parkovania
-	maximálna možná aplikácia princípov z „Mestskej parkovacej stratégie“ 
-	snaha o maximálne možné uspokojenie potrieb rezidentov
-	uličné parkovacie miesta už nebudú vyhradené pre firmy a jednotlivcov 
-	vyhradené jednotlivé  parkovacie miesta budú vyhradené len pre invalidov, diplomatov, špeciálne bezpečnostné služby a taxíky na ich stanovištiach.
-	zamedziť parkovanie mimo vyznačených státí / na tráve, chodníkoch a pod./
-	v častiach ulíc s vysokým dopytom po parkovaní by rezidenti mali mať prednosť pred všetkými ostatnými používateľmi najmä po pracovnej dobe. 
-	snaha o zapojenie aj súkromných vlastníkov/prevádzkovateľov do systému
-	poplatky za krátkodobé parkovanie návštevníkov majú odzrkadľovať trhovú cenu
-	systém prevádzky a riadenia parkovania pre platbu a kontrolu dodržiavania predpisov bude jednoduchý, moderný a lacný; platba bude cez karty a SMSky
-	kontrola  a represia musí byť účinná a transparentná
-	systém prevádzky musí byť jednotný pre všetky veľké mestské časti

1.4	Postup:

-	prerokovanie a schválenie „Parkovacej politiky mestskej časti“
-	vyčlenenie a schválenie potrebných finančných prostriedkov
-	vymedzenie oblastí regulácie na území MČ
-	dohoda s Magistrátom o spoločnom postupe na komunikáciách I.-IV. triedy
-	zadanie vypracovania projektovej dokumentácie
-	prerokovanie a schválenie spôsobu zabezpečenia prevádzky zóny / právny subjekt/
-	schválenie a realizácia potrebného dopravného značenia
-	zabezpečenie systému kontroly
-	schválenie „prevádzkového poriadku zóny“ / rezidentské karty, cenník, represia a pod./
-	schválenie termínu zahájenia prevádzky 

1.5	Príjmy a výdavky

-všetky príjmy z parkovania a sankcií sú príjmami mestskej časti
-mestská časť bude na základe zmluvy vyplácať dohodnuté percento príjmu z parkovacieho systému svojej obchodnej spoločnosti na pokrytie výdavkov na správu
-mestská časť vybuduje parkovací systém na komunikáciach 3. a 4. triedy; po dohode s magistrátom aj na komunikáciach 1. a 2. triedy